
	1. Проблем/проблеми за решаване: 
Проблем 1:
Настоящата частична предварителна оценка на въздействието на проект на Постановление на Министерския съвет за изменение на Постановление № 46 на Министерския съвет от 19 март 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища (Oбн., ДВ, бр. 26 от 2020 г., в сила от 22.03.2020 г., изм. и доп., бр. 18 от 2021 г., в сила от 2.03.2021 г. изм., бр. 106 от 2023 г., в сила от 1.01.2024 г.) (Постановлението) е изготвена в контекста на усилията на Министерството на младежта и спорта (ММС) за създаване на оптимални условия за физическа активност, физическо възпитание и спорт и за участие в спортни дейности на децата, учениците и студентите/курсантите. 
Предложението е и в съответствие с приоритетите, насочени към създаване на възможности за включване на учащите в спортни дейности, прояви и състезания с цел насърчаване изграждането на здравословни навици и ценности като увереност, справедливост и приобщаване, включени в Приоритет 1 „Образование и умения“ и Приоритет 12 „Здраве и спорт“ на Национална програма за развитие (НПР): България 2030 и Плана за действие за изпълнение на НПР България 2030 през периода 2022-2024 година.
Ангажиментът на държавата да създава условя и да подпомага развитието на спорта за всички, включително детско-юношеския, ученическия и студентския спорт, е отразен също в чл. 5, ал. 1, т. 2 от Закона за физическото възпитание и спорта (обн., ДВ, бр. 86 от 2018 г., в сила от 18.01.2019 г., изм., бр. 17 от 2019 г., доп., бр. 35 от 2019 г., изм. и доп., бр. 64 от 2019 г., в сила от 13.08.2019 г., бр. 69 от 2020 г., доп., бр. 85 от 2020 г., в сила от 18.01.2019 г., изм. и доп., бр. 96 от 2020 г., в сила от 1.01.2021 г.,  изм., бр. 39 от 1 май 2024 г., изм. и доп.,  бр. 81 от 2024 г. (ЗФВС). 
Средствата за изпълнение на Постановлението се осигуряват ежегодно със Закона за държавния бюджет и се разходват на базата на представени разчети за броя на децата, учениците, студентите и курсантите. В тази връзка в чл. 3, ал. 6 и ал. 7 от Постановлението е регламентирано към кой момент на учебната година се определя съответно броят на децата и учениците и броят на студентите и курсантите.
Съгласно чл. 3, ал. 6 броят на децата и учениците се определя въз основа на данните в Националната електронна информационна система за предучилищно и училищно образование на Министерството на образованието и науката към началото на втория учебен срок за съответната учебна година.
Съгласно чл. 3, ал. 7 броят на студентите и курсантите се определя съгласно Регистъра на всички действащи и прекъснали студенти и докторанти по степени на обучение и по професионални направления на Министерството на образованието и науката, актуални към зимния семестър.

В ММС е постъпило писмо (вх. № 04-05-6/12.01.2024 г.) от проф. Галин Цоков – министър на образованието и науката, с което е направено предложение текстът на чл. 3, ал. 6 да се измени, като се синхронизира с разпоредбата на чл. 13 от Наредба № 8 от 11.08.2026 г. за информацията и документите за системата на предучилищното и училищното образование, издадена от министъра на образованието и науката (Обн. ДВ. бр. 66 от 2016г., изм. и доп. ДВ. бр. 75 от 2017г., изм. и доп. ДВ. бр. 50 от 2018г., изм. и доп. ДВ. бр. 42 и 74 от 2019г.,  изм. и доп. ДВ. бр. 26 и 77 от 2020г., изм. и доп. ДВ. бр. 75 и 101от 2021г.., изм. и доп. ДВ. бр. 65 от 2022г., изм. и доп. ДВ. бр. 51 и 102 от 2023г.,  доп. ДВ. бр. 34 от 2024г.) (Наредбата) и вместо към  началото на втория учебен срок, броят на децата и учениците да бъде определян към 31 декември.
Предложението е чл. 3, ал. 6 от Постановлението да придобие следната редакция: „Броят на децата и учениците се определя въз основа на актуализирания списък-образец за учебната година към 31 декември от модул „Институции“ на Националната електронна информационна система за предучилищното и училищното образование на Министерството на образованието и науката“.

Необходимостта от изменението на акта  е свързана със следното:
Синхронизиране на текста на чл. 3, ал. 6 от Постановлението (относно момента, към който се определя броят на децата и учениците) с чл. 13, ал. 6 от Наредбата (където е регламентирано кога се подават и утвърждават данни в НЕИСПУО).
Съгласно чл. 13, ал. 1 от Наредбата информацията за дейността на институцията се отразява и съхранява в модул "Институции" от Националната електронна информационна система за предучилищното и училищното образование на Министерството на образованието и науката (НЕИСПУО) като списък-образец, който служи за отразяване на информация за институцията, организацията на образователния процес за учебната година и установяване на съответствието й с нормативната уредба в системата на предучилищното и училищното образование. В списък-образеца се съдържа информация относно общия брой деца и ученици в съответната детска градина/училище, адрес по община, населено място и област на институцията.
Списък-образецът за учебната година се изготвя и утвърждава, в срокове, както следва:
1. Списък-образец № 1 за училищата – подаване на данните към НЕИСПУО до 20 септември и утвърждаване до 25 септември; 
2. Списък-образец № 2 за детските градини – подаване на данните към НЕИСПУО до 20 септември и утвърждаване до 25 септември;
Съгласно чл. 13, ал. 5 от Наредбата актуализиран списък-образец за учебната година се подава и утвърждава в периода от 17 до 31 декември.
Съгласно Наредбата не съществува задължение да се подават данни към НЕИСПУО, съответно в НЕИСПУО не са налични такива, за брой деца и ученици към началото на втория учебен срок.
Предвид това, че съгласно Постановлението средствата, които се отпускат от държавния бюджет за изпълнението му, се предоставят въз основа на информация за броя на децата, учениците и студентите/курсантите, е необходимо да бъде гарантирана възможността за коректно отразяване и за проверка на данните за всяка образователна институция в НЕИСПУО. 
Предложеното изменение на чл. 3, ал. 6 от Постановлението ще създаде възможност на директорите на детските градини и училищата да предоставят актуални и коректни данни за броя на децата и учениците при представяне на проектите за отпускане на средства за физическа активност, физическо възпитание, спорт и спортно-туристическа дейност. Също така, органите, към които са подадени проектите, ще могат да извършват проверка на данните за броя на децата и учениците и коректно да ги обобщават. 
При прилагане на действащото Постановление през учебната 2023/2024 г. сред директорите на детски градини и училища се създадоха предпоставки за подаване на неактуални и некоректни данни в проектите, както и възникнаха множество въпроси, свързани с невъзможността да се подадат обективни данни към момента, посочен в чл. 3, ал. 6 от Постановлението – началото на втория учебен срок на съответната учебна година (предвид, че съгласно чл. 13, ал. 5 от Наредбата актуализиран списък-образец за учебната година се подава и утвърждава в периода от 17 до 31 декември).
Описаният проблем не може да бъде решен в рамките на съществуващото законодателство и с оглед неговото преодоляване е необходимо приемане на Постановление за изменение на Постановление № 46 на Министерския съвет от 19 март 2020 г. за определяне на  минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища, с което да се предвиди броят на децата и учениците да се определя въз основа на актуализирания списък-образец за учебната година към 31 декември от модул „Институции“ на Националната електронна информационна система за предучилищното и училищното образование на Министерството на образованието и науката.
Действащата нормативна рамка не може да разреши проблема, защото е налице несъответствие между Постановлението и Наредбата. Към настоящия момент в Националната електронна информационна система за предучилищното и училищното образование на Министерството на образованието и науката не се утвърждават данни за броя на децата и учениците в списък-образеца на детските градини и училищата, валидни към началото на втория учебен срок.
Чл. 3, ал. 7 от Постановлението остава непроменен, съответно броят на студентите и курсантите ще продължи да се определя съгласно Регистъра на всички действащи и прекъснали студенти и докторанти по степени на обучение и по професионални направления на Министерството на образованието и науката, актуални към зимния семестър.

Същността на акта не предполага изготвянето на последващи оценки. Чрез него не се осъществява директно регулиране на стопанската дейност и не настъпват значителни последици за обществото, поради тази причина не се е налагало изготвянето на последваща оценка на въздействието.

1.1. Кратко опишете проблема/проблемите и причините за неговото/тяхното възникване. По възможност посочете числови стойности.
1.2. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).
1.3. Посочете защо действащата нормативна рамка не позволява решаване на проблема/проблемите.
1.4. Посочете задължителните действия, произтичащи от нормативни актове от по-висока степен или актове от правото на ЕС.
1.5. Посочете дали са извършени последващи оценки на нормативния акт или анализи за изпълнението на политиката и какви са резултатите от тях? 

	2. Цели:
Цел 1. Създаване на условия за посочване на обективни данни за броя на децата и учениците в проектите на детските градини и училищата за предоставяне на средства за дейности за  физическа активност, физическо възпитание, спорт и спортно – туристическа дейност, съответстващи на нормативните изисквания на  Наредба № 8 от 11.08.2026 г. за информацията и документите за системата на предучилищното и училищното образование, издадена от министъра на образованието и науката. Обхващане на всички деца и ученици в спортни занимания, прояви и състезания.
Съгласно чл. 3, ал. 2 от Постановлението проектите за финансово подпомагане на дейности за  физическа активност, физическо възпитание, спорт и спортно – туристическа дейност се изготвят и представят в срок до 31 март на съответната година. В тази връзка, в случай че Постановлението бъде изменено до посочения срок, ще бъдат създадени условия за представяне на коректни данни в проектите на детските градини и училищата през 2025 г.
Целта на Постановлението е в съответствие с приоритетите и мерките на Националната програма за развитие: България 2030, Приоритет 1 „Образование и умения“ и Приоритет 12 „Здраве и спорт“, План за действие за изпълнение на Националната програма за развитие: България 2030 през периода 2022 – 2024 г.: 
· Насърчаване на децата към физическа активност и практикуване на спорт чрез участие в спортни занимания и прояви с оглед подобряване на тяхното здраве, физическа дееспособност и спортно развитие, формиране на социални качества като толерантност, самоконтрол, увереност и умения за работа в екип.
· Създаване на условия и мотивация за включване на учащите в спортни дейности, прояви и състезания с цел изграждане на здравословни навици и ценности като увереност, справедливост и приобщаване.
Посочете определените цели за решаване на проблема/проблемите, по възможно най-конкретен и измерим начин, включително индикативен график за тяхното постигане. Целите е необходимо да са насочени към решаването на проблема/проблемите и да съответстват на действащите стратегически документи.

	3. Заинтересовани страни: 
Преки заинтересовани страни:  

· Директори на държавни, общински и частни детски градини, държавни, общински, частни и духовни училища – по отношение на изготвяне на проектите за кандидатстване за предоставяне на средства за физическа активност, физическо възпитание, спорт и спортно – туристическа дейност.
· Кметове на общини - по отношение на съгласуване на проектите на общинските, частните детски градини и училища, и духовните училища;
· Началниците на регионалните управления на образованието - по отношение на одобряване на проектите на общинските и частните детски градини, на общинските, частните и духовните училища;
· Министерството на образованието и науката - по отношение обобщаване на данните за броя на децата и учениците в общинските, частните и духовните образователни институции и иницииране на осигуряването на средствата от централния бюджет по реда на Закона за публичните финанси.
· Министерството на отбраната (МО) - по отношение обобщаване на данните за броя на децата в държавните детски градини към МО и иницииране на осигуряването на средствата от централния бюджет по реда на Закона за публичните финанси.
· Министерството на културата - по отношение обобщаване на данните за броя на учениците в училищата по изкуства и култура и иницииране на осигуряването на средствата от централния бюджет по реда на Закона за публичните финанси;
· Министерството на младежта и спорта - по отношение на обобщаване на данните за броя на учениците в държавните спортни училища и иницииране на осигуряването на средствата от централния бюджет по реда на Закона за публичните финанси.

Косвени заинтересовани страни:
· Децата в държавните, общинските и частните детски градини и в държавните, общинските и частните училища, включително тези в подготвителните групи - 211 967 бр.
· Учениците в държавните, общинските, частните и духовните училища в дневна, комбинирана форма на обучение и обучение чрез работа – 691 896 бр.;
     Забележка: Данните за броя на децата и учениците, обхванати в постановлението, е към началото на учебната 2024/2025 г., предоставени от Националния център за информационно осигуряване на образованието. 
· Държавна агенция за закрила на детето;
· Неправителствени родителски организации;
· Обществени организации, ангажирани с въпросите на децата и учащите;
· Обществени съвети в детските градини и училищата;
· Учители в предучилищното образование, учители по физическо възпитание и спорт.

Посочете всички потенциални заинтересовани страни/групи заинтересовани страни (в рамките на процеса по извършване на частичната предварителна частична оценка на въздействието и/или при обществените консултации по чл. 26 от Закона за нормативните актове), върху които предложенията ще окажат пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи/общини и др.).

	4. Варианти на действие. Анализ на въздействията:

	4.1. По проблем 1:

	Вариант 1: „Без действие“:
Описание:
Ще продължи да се създава объркване, ще се подават некоректни/неактуални данни от детските градини и училищата. Експертите в общинските администрации, в регионалните управления на образованието и експертите в съответните министерства ще продължат да се затрудняват при обобщаване на данните за броя на децата и учениците, съответно за размера на субсидията за всяка от тези образователни институции – детски градини и училища. 
Засегнати ще бъдат общо 903 863  деца и ученици, като  негативните последици за тях ще бъдат свързани със забавено осигуряване на необходимите уреди и пособия за реализиране на спортните дейности, съответно с намалена физическа активност, рискове от затлъстяване, вредни навици, увеличаване на агресията и зависимостите.
Положителни (икономически/социални/екологични) въздействия:
Не се очакват положителни въздействия.
 (върху всяка заинтересована страна/група заинтересовани страни)
Отрицателни (икономически/социални/екологични) въздействия:
· Директорите на детските градини и училищата ще продължат да изпитват затруднения при разработване на проектите и определяне на броя на децата и учениците за съответната година;
· Експертите в общинските администрации, в регионалните управления на образованието и в съответните министерства ще продължат да коригират констатирани несъответствия в броя на децата и учениците и ще изпитват затруднения при разглеждане и обобщаване на данните за броя на децата и учениците;
· Риск от погрешно изготвени проекти на постановления за осигуряване на финансовите средства за детските градини и училищата поради несъответстващи данни за броя на децата и учениците, което от своя страна ще доведе до забавяне на процедурите;
· Забавеното разглеждане на проектите поради грешки в данните за броя на децата и учениците ще възпрепятства навременното осигуряване на финансовите средства за физическа активност, физическо възпитание, спорт и спортно – туристически дейности;
· Затруднява се достъпът до занимания с физическо възпитание и спорт на косвено заинтересовани страни – деца и ученици, поради забавено осигуряване на средства за закупуване на необходимите уреди и пособия, както и за поемане на разходи за участие в спортни прояви и състезания.
· Ограничава се възможността за подпомагане на физическото възпитание и спорта в детските градини и училищата – затруднява се осигуряването на спортните уреди, пособия, екипи, съоръжения, спортни дейности.
· Ограничава се възможността за участие в спортни състезания, прояви и мероприятия на  децата и учениците.
 (върху всяка заинтересована страна/група заинтересовани страни)
Специфични въздействия: Липса на данни в НЕИСПУО за броя на децата и учениците към посочения в чл.  3, ал. 2 от Постановлението момент (началото на втория учебен срок) значително затруднява директорите на детските градини и училищата при изготвяне на проектите, както и ограничава възможността за проверка на данните от компетентните експерти в съответните общини, РУО и министерства. Това обстоятелство е пречка децата и учениците да се възползват изцяло и навреме от субсидията, осигурена от държавния бюджет.
Въздействия върху малките и средните предприятия: 
 Не са идентифицирани такива. 
 Административна тежест:
  Не е идентифицирана такава.
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)

Вариант 2 : „Приемане на предложения проект на акт“
Описание:
С приемането на Постановлението преди всичко ще бъдат създадени условия за посочване на обективни данни за броя на децата и учениците в проектите на детските градини и училищата за предоставяне на средства за  физическа активност, физическо възпитание, спорт и спортно – туристическа дейност, финансирани по реда на Постановлението. Ще бъдат изпълнени приоритетите и ангажиментите на държавата, свързани с насърчаване на децата и учащите към физическа активност, здравословен начин на живот и занимания със спорт.

Положителни (икономически/социални/екологични) въздействия:
· Ще бъдат създадени условия за изготвяне на проектите за предоставяне на средства за физическа активност, физическо възпитание, спорт и спортно-туристически дейности от директорите на детските градини и училищата въз основа на коректни данни към 31 декември на съответната година.
· Няма да се налага да се коригират грешки, допуснати поради невъзможност да бъдат осигурени коректни данни за броя на децата и учениците.
· Проектите на постановления на МС за осигуряване на средствата ще бъдат изготвяни коректно и навреме, което ще гарантира ефективността на подпомагането.
· Своевременното осигуряване на средствата ще гарантира добри условия за спортни занимания в институциите в системата на предучилищното и училищното образование, което ще повиши мотивацията и удовлетвореността на косвено заинтересованите страни – деца и ученици.
· Ще бъдат създадени по-добри условия за провеждане на занимания със спорт в детските градини и училищата чрез подпомагане на материално-техническото обезпечаване, оптимизиране на учебно-тренировъчна и/или спортно-състезателна дейност.
· Децата и учениците ще бъдат насърчени към системни занимания със спорт, ще се повиши физическата им активност, чрез организиране на спортни мероприятия – на детски и училищни турнири и спортни празници.

(върху всяка заинтересована страна/група заинтересовани страни)
Отрицателни (икономически/социални/екологични) въздействия:
Не се очакват отрицателни въздействия при приемане на предложения проект на акт.

 (върху всяка заинтересована страна/група заинтересовани страни)
Специфични въздействия:  Осигурени коректни данни за броя на децата и учениците към посочения в Наредбата срок, което ще облекчи директорите на детските градини и училищата при изготвяне на проектите, както и ще създаде възможност за проверка на данните от компетентните експерти в съответните общини, РУО и министерства. Ще се създадат условия за предоставяне навреме на субсидията, осигурена от държавния бюджет.
Въздействия върху малките и средните предприятия:
 Не са идентифицирани такива. 
Административна тежест:
 Не е идентифицирана такава. 

Описаните въздействия във Вариант № 1 и Вариант № 2 са представени общо за всички заинтересовани страни, тъй като очакваните въздействия за различните групи заинтересовани са сходни в различните варианти. 
 (въздействията върху малките и средните предприятия; административна тежест)
1.1. Опишете качествено (при възможност – и количествено) всички значителни потенциални икономически, социални и екологични въздействия, включително върху всяка заинтересована страна/група заинтересовани страни. Пояснете кои въздействия се очаква да бъдат значителни и кои второстепенни.
1.2. Опишете специфичните въздействия с акцент върху малките и средните предприятия и административната тежест (задължения за информиране, такси, регулаторни режими, административни услуги и др.)


	5. Сравняване на вариантите:
Степени на изпълнение по критерии: 1) висока; 2) средна; 3) ниска.
5.1. По проблем 1:
	
	Вариант 1
 „Без действие“
	Вариант 2

	Ефективност
	Цел 1:Създаване на условия за посочване на коректни данни за броя на децата и учениците в проектите на детските градини и училищата за физическа активност, физическо възпитание, спорт и спортно – туристическа дейност, съответстващи на нормативните  изисквания на  Наредба № 8 от 11.08.2026 г. за информацията и документите за системата на предучилищното и училищното образование, издадена от министъра на образованието и науката. Обхващане на всички деца и ученици в спортни занимания, прояви и състезания, с оглед подобряване на тяхното здравословно състояние и физическа дееспособност, както и за формиране на позитивни личностни качества.
	3 - ниска
	1 - висока

	Ефикасност
	Цел 1: Създаване на условия за посочване на коректни данни за броя на децата и учениците в проектите на детските градини и училищата за физическа активност, физическо възпитание, спорт и спортно – туристическа дейност, съответстващи на нормативните  изисквания на  Наредба № 8 от 11.08.2026 г. за информацията и документите за системата на предучилищното и училищното образование, издадена от министъра на образованието и науката. Обхващане на всички деца и ученици в спортни занимания, прояви и състезания, с оглед подобряване на тяхното здравословно състояние и физическа дееспособност, както и за формиране на позитивни личностни качества. 

	3 - ниска
	1 - висока

	Съгласуваност
	Цел 1: Създаване на условия за посочване на коректни данни за броя на децата и учениците в проектите на детските градини и училищата за физическа активност, физическо възпитание, спорт и спортно – туристическа дейност, съответстващи на нормативните  изисквания на  Наредба № 8 от 11.08.2026 г. за информацията и документите за системата на предучилищното и училищното образование, издадена от министъра на образованието и науката. Обхващане на всички деца и ученици в спортни занимания, прояви и състезания, с оглед подобряване на тяхното здравословно състояние и физическа дееспособност, както и за формиране на позитивни личностни качества.
	3 - ниска
	1 - висока



1.1. Сравнете вариантите чрез сравняване на ключовите им положителни и отрицателни въздействия.
1.2. Посочете степента, в която вариантите ще изпълнят определените цели, съгласно основните критерии за сравняване на вариантите:
ефективност, чрез която се измерва степента, до която вариантите постигат целите на предложението;
ефикасност, която отразява степента, до която целите могат да бъдат постигнати при определено ниво на ресурсите или при най-малко разходи;
съгласуваност, която показва степента, до която вариантите съответстват на действащите стратегически документи.

	6. Избор на препоръчителен вариант:
По проблем 1: Вариант № 2 „Приемане на предложения проект на акт“ е препоръчителен вариант за действия за решаване на проблем № 1. Този вариант се отличава с висока ефективност, ефикасност и съгласуваност.
 Посочете препоръчителните варианти за решаване на поставения проблем/проблеми.

	6.1. Промяна в административната тежест за физическите и юридическите лица от прилагането на препоръчителния вариант (включително по отделните проблеми):



…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на препоръчителния вариант за решаване на всеки проблем.
1.2. Ако се предвижда въвеждането на такса, представете образуването на нейния размер съгласно Методиката по чл. 7а от Закона за ограничаване на административното регулиране и административния контрол върху стопанската дейност.

	6.2. Създават ли се нови/засягат ли се съществуващи регулаторни режими и услуги от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

1.1. Изборът следва да е съотносим с посочените специфични въздействия на избрания вариант.
1.2. В случай че се предвижда създаване нов регулаторен режим, посочете неговия вид (за стопанска дейност: лицензионен, регистрационен; за отделна стелка или действие: разрешителен, уведомителен; удостоверителен и по какъв начин това съответства с постигането на целите).
1.3. Мотивирайте създаването на новия регулаторен режим съгласно изискванията на чл. 3, ал. 4  от Закона за ограничаване на административното регулиране и административния контрол върху стопанската дейност.
1.4. Посочете предложените нови регулаторни режими отговарят ли на изискванията на чл. 10 – 12 от Закона за дейностите по предоставяне на услуги.
1.5. Посочете изпълнено ли е изискването на § 2 от Допълнителните разпоредби на Закона за дейностите по предоставяне на услуги.
1.6. В случай че се изменят регулаторни режими или административни услуги, посочете промяната.

	6.3. Създават ли се нови регистри от прилагането на препоръчителния вариант (включително по отделните проблеми)?

…………………………………………………………………..……………………… ………………………………………………………………………………………….

Когато отговорът е „Да“, посочете регистрите, които се създават и по какъв начин те ще бъдат интегрирани в общата регистрова инфраструктура.

	6.4. По какъв начин препоръчителният вариант въздейства върху микро-, малките и средните предприятия (МСП) (включително по отделните проблеми)?



Изборът следва да е съотносим с посочените специфични въздействия на препоръчителния вариант.

	6.5. Потенциални рискове от прилагането на препоръчителния вариант (включително по отделните проблеми):
Не са идентифицирани потенциални рискове от прилагането на Вариант 2 „Приемане на проект на Постановление на Министерския съвет за изменение на Постановление № 46 на Министерския съвет от 19 март 2020 г. за определяне на минимални диференцирани размери на паричните средства за физическа активност, физическо възпитание, спорт и спортно-туристическа дейност на деца и учащи в институции в системата на предучилищното и училищното образование и във висшите училища“
Посочете възможните рискове от прилагането на препоръчителния вариант, различни от отрицателните въздействия, напр. възникване на съдебни спорове и др.

	7. Консултации:


……………………………………………………………..………………………………


Проектът на акт,  заедно с доклада на министъра на младежта и спорта и частичната предварителна оценка на въздействието, ще бъдат публикувани на интернет страницата на Министерството на младежта и спорта и на  Портала за обществени консултации на Министерския съвет за срок от  30 дни в съответствие с чл. 26, ал. 3 и 4 от Закона за нормативните актове (ЗНА). 
След изтичане на срока по чл. 26, ал. 4 от ЗНА проектът на акт, заедно с постъпилите предложения и евентуална обосновка на неприетите такива, ще бъде публикуван на интернет страницата на Министерството на младежта и спорта и на  Портала за обществени консултации на Министерския съвет.
Обобщете най-важните въпроси за обществени консултации. Посочете индикативен график за тяхното провеждане и видовете консултационни процедури.

	8. Приемането на нормативния акт произтича ли от правото на Европейския съюз?


…………………………………………………………………..……………………… ………………………………………………………………………………………….
1.1. Посочете изискванията на правото на Европейския съюз, включително информацията по т. 6.2 и 6.3, дали е извършена оценка на въздействието на ниво Европейски съюз, и я приложете (или посочете връзка към източник).
1.2. Изборът трябва да съответства на посоченото в раздел 1, съгласно неговата т. 1.5. 

	9.  Изисква ли се извършване на цялостна предварителна оценка на въздействието поради очаквани значителни последици?


(преценка съгласно чл. 20, ал. 3, т. 2 от Закона за нормативните актове)

	10. Приложения:
…………………………………………………………………..……………………… ………………………………………………………………………………………….
Приложете необходимата допълнителна информация и документи.

	11. Информационни източници:
Център за информационно осигуряване на образованието – относно броя на децата в предучилищното образование и броя на учениците в дневна, комбинирана форма на обучение и обучение чрез работа към началото на учебната 2024/2025 г.;
Посочете изчерпателен списък на информационните източници, които са послужили за оценка на въздействията на отделните варианти и при избора на вариант за действие: регистри, бази данни, аналитични материали и др.

	12. Име, длъжност, дата и подпис на директора на дирекцията, отговорна за извършването на частичната предварителна оценка на въздействието:

Име и длъжност:  Светла Георгиева, директор на дирекция „Спорт за всички и спорт за учащи
Дата: 13.12.2024 г.
[bookmark: _GoBack]Подпис:   …

